
A jogos védelem intézményének római büntetőjogi előképei

Kulcsszavak: római büntetőjog; jogos védelem
Ahogy a mai értelemben vett egységes büntetőjogról, úgy természetesen annak általános részéről sem beszélhetünk az ókori Rómában: azonban nem tagadható, hogy a modern büntetőjogi dogmatikának kimutatható római jogi előképei vannak. Annak ellenére, hogy egységes büntetőjogi szabályozás nem alakult ki Rómában, számos olyan rendelkezéssel találkozunk a Digestában, amelyek relevánsak számunkra büntetőjogi szempontból, különös tekintettel a jogos védelem intézményének antik előképeire. 
A dolgozatban a jogos védelem tényállási elemeinek vizsgálata során külön hangsúlyt kapott a jogos védelmi helyzet keletkezését megalapozó támadó magatartás, illetve a szükségesség és arányosság kérdése, a hatályos szabályozás és a modern praxis mellé helyezve a párhuzamos római jogi forrásokat. 



